alexandrainst/scandi-wiki huggingface dataset:
André Randon

André Randon, opprinnelig  Lucile Randon (født 11. februar 1904 i Alès i Frankrike), er en fransk nonne, som er den nest eldste franske person noensinne og den eldste som nå lever i verden.

Hun er også den eldste person som vites å ha blitt rammet av covid-19, som hun overlevde uten å ha utviklet symptomer.

Liv og virke

Bakgrunn
Randon ble født i Alès i Sør-Frankrike i 1904 som det yngste av fem barn. Hun hadde en tvillingsøster som døde som spedbarn og tre brødre. Hennes far, Paul Randon, var lærer. Moren het Alphonsine Delphine Yéta Soutoul. De var protestanter og hun fikk ingen religiøs oppdragelse. I 1915 flyttet hun til Houdan i departementet Yvelines i området rundt Paris med sin eldste bror, André, som var fredsdommer.

Livsvei
I 1916 ble hun guvernante for tre barn i en legefamilie i Marseille, og i 1920 ble hun informator (privatlærer) i en familie i Versailles. Det var hos familien Peugeot, slekten som skapte først sykkelmerket og senere bilmerket av samme navn. Fra 1922 var hun guvernante i en annen familie i 14 år.

Hun konverterte til den katolske kirke etter gjennomført katekumenat i regi av Sœurs de Notre-Dame du Cénacle, og ble døpt og mottok sin første hellige kommunion i Paris i 1923. Hun begynte i en alder av 25 år å arbeide på et hospital og tok seg av eldre og av foreldreløse barn.

I 1944 ble hun vincentinernonne i Paris-klosteret Maison des Filles de la Charité i Rue du Bac, der hun var novise. Hun tok navnet søster André etter broren, som hun beskrev som «far, mor og barnepike» på samme tid. Hun jobbet på et sykehus i Vichy i 28, kanskje 31 år. I 1963 ble hun sendt til La Baume-d'Hostun.

Hun sluttet i sykepleien i 1979 og flyttet til et eldrehjem i Les Marches, hvor hun bodde i 30 år. Da hun var 105 år gammel flyttet hun inn på EHPAD Sainte-Catherine Labouré i Toulon. Der ble hun æresborger. Hun er (2021) blind, hører dårlig og må bruke rullestol. Hun husker første verdenskrig, som to av brødrene hennes kjempet i som soldater, første gang hun så et fly og da det ble installert strøm på skolen hennes.

Randon testet positivt for covid-19 den 16. januar 2021, men fikk ingen symptomer, og ble erklært frisk fra sykdommen 8. februar, noen dager før sin 117-årsdag.

Referanser

 

Franske vincentinere
Katolske ordenssøstre og nonner
Personer fra Alès
Personer fra departementet Yvelines
Franske superhundreåringer
Symetra Tour

Symetra Tour ble etablert i 1981 og har siden 1999 vært den offisielle undertouren til den amerikanske LPGA-touren, verdens fremste golftour for kvinner. Medlemskap er tilgjengelig for spillere over 17 år fra hele verden som enten er profesjonelle eller amatører med tilstrekkelig lavt handikap.

I 2020-sesongen besto kalenderen av ti turneringer med til sammen  i premiepenger.

De ti øverste spillerne på pengelisten ved sesongslutt blir automatisk kvalifisert til neste sesong på LPGA-touren, mens de tolv neste går rett til tredje og siste steg på kvalifiseringsskolen. Hvis en spiller vinner tre ganger i løpet av en sesong, blir hun umiddelbart forfremmet til LPGA-touren (på samme måte som fra Korn Ferry Tour til PGA-touren og Challenge Tour til Europatouren).

Verdensrankingen

Som en av de åtte store golftourene for kvinner (sammen med LPGA, JLPGA, KLPGA, LET, ALPG, LET Access Series og China LPGA Tour) gir resultatene på Symetra Tour poeng på verdensrankingen i golf for kvinner.

Vinnere

 Årets spiller går til spilleren som leder pengelisten ved sesongslutt.
 Årets nykommer går til spilleren som spiller sin første sesong på touren og ender høyest på pengelisten.

Se også

 Ladies European Tour
 LET Access Series

Referanser

Eksterne lenker
 

Golftourer
Golf i USA
Repeterende arrangementer etablert i 1981
NM i styrkeløft 1969

Norgesmesterskapet i styrkeløft 1969 ble arrangert i Blindernhallen i Oslo 31. mai – 1. juni.
Bestemannspremien ble vunnet av Torkel Ravndal.



Resultater

Bantamvekt (56 kg)

Fjærvekt (60 kg)

Lettvekt (67,5 kg)

Mellomvekt (75 kg)

Lett tungvekt (82,5 kg)

Mellomtungvekt (90 kg)

Tungvekt (110 kg)

Supertungvekt (+110 kg)

Kilder 
 «Per Marstad, Horten Atletklubb, satte to nye norske rekorder», Gjengangeren 3. juni 1969, s. 8.
 «Helgens styrkeløft-NM ble et rekordenes mesterskap», Aftenposten morgen 3. juni 1969, s. 15.

1969
Styrkeløft
Sportsarrangementer i Oslo
Kongsvingers Golfklubb

Kongsvingers Golfklubb ligger på Liermoen utenfor Kongsvinger.

Klubben ble opprinnelig stiftet under navnet Kongsvinger Golfklubb i 1988. Den etablerte en nihulls korthullsbane på Strengelsrud som ikke lenger er i bruk. Klubben begynte arbeidet med dagens 18-hullsbane i 2003. De første ni hullene sto ferdig i 2005, mens de siste ni og dagens klubbhus var klare i 2009. Banen er designet av svensken Peter Nordwall, ligger på sandgrunn og er omgitt av furuskog. Den måler  fra bakerste utslagssted og har par 72.

Klubben ble tatt under under konkursbehandling sammen med utbyggerselskapet i august 2011, og en ny klubb med dagens navn ble stiftet 11. november 2011.

I Golf Worlds kåring av Europas beste golfbaner i september 2019 ble banen rangert som nr. 52.

Referanser

Eksterne lenker

 Kongsvingers Golfklubbs hjemmeside 

Golfbaner i Norge
Idrettsanlegg i Innlandet
Idrettslag etablert i 2011
Tate McRae

Tate McRae (født 1. juni 2003) er en canadisk låtskriver, sanger og danser. Hennes internasjonale gjennombrudd kom i 2020 med «You Broke Me First».

Eksterne lenker 
 
 
 
 

Canadiske sangere
Canadiske låtskrivere
Canadiske dansere
Jørgen Fjeldskår

Jørgen Kili Fjeldskår (født 28. desember 2002) er en norsk fotballspiller som spiller for Sandefjord Fotball.

Referanser

Eksterne lenker 
 

Norske fotballspillere
Fotballspillere for Sandefjord Fotball
Personer fra Larvik kommune
Tachlowini Gabriyesos

Tachlowini Gabriyesos (født 1. januar 1998) er en friidrettsutøver fra Eritrea, som bor og trener i Tel Aviv i Israel, der han trener i klubben Emek Hefer club. Han deltok på Det olympiske flyktninglaget under Sommer-OL 2020.

Bakgrunn 
Han rømte fra Eritra da han var 12 år gammel, og rømte via Sudan og Egypt, der han krysset ørkenen til fots og nådde Israel.

Idrettskarriere

2018 - 2019 
Gabriyesos kom på tredjeplass i Tiberias halvmaraton i Israel i 2018, og han vant Tiberias halvmaraton i 2019. Han kom på åttendeplass i Israelsk mesterskap på 10.000 meter i april 2019, og han kom på fjerdeplass på 5000 meter under Israelsk mesterskap i friidrett 2019. Han representerte Flyktningelaget under VM i friidrett 2019, der han fikk 34. beste tid i kvalifiseringen på 5000 meter, og han nådde dermed ikke finalen.

2020 - 2021 
Han løp sitt første maratonløp i januar 2020, da han vant Tiberias Marathon med tiden 2:14,57. Han deltok utenfor konkurranse under Israelsk mesterskap i halvmaraton i desember 2020, og løp der på 1:02,21, som var ny personlig rekord. 

I mars 2021 løp han sitt andre maratonløp, da han kom på sjetteplass i Agmon Hahula Marathon i Israel med tiden 2:10,55. Dette var lavere enn kvalifiseringskravet til Sommer-OL 2020. Han representerte Det olympiske flyktninglaget under Sommer-OL 2020, og kom der på 16.-plass.

Referanser

Eksterne lenker 
 
  Profil hos Sommer-OL 2020 

Deltakere for det olympiske flyktninglaget under Sommer-OL 2020
Friidrettsutøvere under Sommer-OL 2020
Eritreiske langdistanseløpere
Israelske langdistanseløpere
Deltakere under VM i friidrett 2019
Canada Cup i ishockey 1987

Canada Cup i ishockey 1987 (engelsk: 1987 Canada Cup, fransk: Coupe Canada 1987) var den fjerde utgaven av Canada Cup, en profesjonell ishockeyturnering for landslag arrangert av National Hockey League (NHL).

Arenaer 
Syv vertsbyer ble valgt for turneringen: seks byer i Canada (Calgary, Halifax, Hamilton, Montréal, Regina og Sydney) og én i USA (Hartford). På grunn av manglende interesse i måtte arrangørene flytte en rekke kamper til andre byer med mindre arenaer.

Lag

Turneringsformat
Turneringsformatet var det samme som i 1984. Turneringen ble spilt etter NHLs regler fremfor IIHF.

Spilleformat 
I gruppespillet skulle de seks lagene spille en enkelt round robin. De fire beste lagene avanserte til semifinalene, mens de to lavest rangerte lagene var slått ut av turneringen. I semifinalene skulle nummer et i gruppen spille mot nummer fire, mens nummer to skulle spille mot nummer tre (altså 1 mot 4, 2 mot 3). Vinnerne av semifinalene avanserte til finalen, som ble spilt som en «best av tre»-serie.

Poengsystem 
I alle kampene ble poengene utdelt som følger:

 2 poeng for seier i ordinær tid
 1 poeng for uavgjort
 0 poeng for tap

Prosedyrer ved poenglikhet
Hvis to lag hadde lige mange poeng vil deres plassering avgøres av følgende tiebreakprosedyre:

Innbyrdes oppgjør mellom lagene
Målforskjell
Høyest antall scorede mål

Forlenget spilletid i sluttspillskamper
Hvis en semifinalekamp eller finalekamp ikke var avgjort etter ordinær spilletid skulle det i likhet med Stanley Cup-sluttspillet spilles et uendelig antall overtidsperioder 20 minutter hver. Kampen ble først avgjort når et av lagene scoret («sudden death»).

Dommere
Følgende dommere og linjedommere til å dømme kampene under turneringen. Ettersom at turneringen ble arrangert av NHL var hovedparten av dommerne fra NHL.

Gruppespill

Sluttspill

Utslagsrunder

Semifinaler

Finale
Finalen ble spilt som en «best av tre»-serie. Canada ble mestre etter å ha slått Sovjetunionen 2–1 i kamper.

Sluttplassering

Turneringens sluttplassering:

Prisutdeling

Allstar-lag og MVP

Statistikk

Toppscorere

Kilde: 
Hat-tricks

Beste målvakter
De fem beste målmaktene som har spilt 40 % eller mer av lagets totale spilleminutter.

Kilde: 
Målvakter med shutouts («holdt nullen»)

Se også

Litteratur
H. J. Anderson (2005). The Canada Cup of Hockey − Fact and Stat book. Victoria, British Columbia: Trafford Publishing.
Stephan Müller (2005). International Ice Hockey Encyclopaedia: 1904 – 2005. Norderstedt, Tyskland: Books on Demand.
Joe Pelletier, Patrick Hounda (2003). The World Cup of Hockey – A History of Hockey's Greatest Tournament. Toronto, Ontario: Warwick Publishing.
Andrew Podnieks, Birger Nordmark, red. (2017). IIHF Media Guide & Record Book 2018 (8. utg.). Zurich: International Ice Hockey Federation.

Referanser

Eksterne lenker

Ishockey i Canada
NM i styrkeløft 1968

Norgesmesterskapet i styrkeløft 1968 ble arrangert på Blindern i Oslo 6. oktober.
Bestemannspremien ble vunnet av Torkel Ravndal.



Resultater

Lettvekt (67,5 kg)

Mellomvekt (75 kg)

Lett tungvekt (82,5 kg)

Mellomtungvekt (90 kg)

Tungvekt (+90 kg)

Kilder 
 «Flere norske rekorder i helgens NM i styrkeløft», Aftenposten aften 7. oktober 1968, s. 6.

1968
Styrkeløft
Sportsarrangementer i Oslo
Katharine Cecilia Williams

Psykologspesialist Katharine Cecilia Williams tok sin embetseksamen i psykologi (cand. Psychol.) ved psykologisk fakultet, Universitetet i Bergen i 2001. Hun skrev hovedoppgaven på data samlet inn under Militært lederskapsseminar for Sjøkrigsskolen («helvetesuke») på Mjølfjell. Kadettene gjennomførte en søk- og redningsaksjon under tidspress og under søvndeprivasjon. Studien viste at mangel på søvn over flere døgn ikke påvirket kadettenes beslutningstakingsevne i vesentlig grad. Hypotesen som ble utledet, var at kadettene var godt trente og kunne dra veksler på dette i en presset situasjon. Hovedoppgavens tittel: Time Pressure and Decision Making – testing an inventory on hypervigilant decision making in a simulated search and rescue operation

I studietiden lærte hun seg tegnspråk og de første årene som psykolog arbeidet hun som behandlende psykolog ved poliklinikken for døve på Gaustad sykehus. 

I 2007 ble hun godkjent psykologspesialist og har blant annet arbeidet i mange år ved Nasjonalt behandlingstjeneste for hørsel og psykisk helse. Her fordypet hun seg på flere tema relatert til hørsel og i 2013 gav hun ut «Tinnitus – bryt lydbarrieren med kognitiv terapi» på Gyldendal forlag. I årene etter hun ble spesialist gjennomførte hun doktorgradsstudier som resulterte i oppnådd Ph.d. grad i 2015 ved medisinsk fakultet, Universitetet i Oslo med avhandlingen Avoidance, Cognitive Behaviour Therapy and Mental Distress in Hearing Impaired Employees. Basert på erfaringene fra arbeidet med avhandlingen, ønsket hun å formidle fagstoffet på en allment tilgjengelig måte og slik at hørselshemmede kunne dra nytte av det. Resultatet ble «Hørselstap - stress og mestring» som kom ut på Gyldendal i 2018. Samarbeidet med Gyldendal førte etter hvert til at hun tok steget ut fra klinisk psykologvirke og til fagredaktørarbeid på fulltid. Katharine arbeidet i psykologiredaksjonen her fra 2015 og ble i 2020 sjefredaktør i Tidsskrift for Norsk psykologforening.

Referanser

Eksterne lenker 
Time Pressure and Decision Making – testing an inventory on hypervigilant decision making in a simulated search and rescue operation UiB, 2001
Tinnitus – bryt lydbarrieren med kognitiv terapi Gyldendal, 2013
Avoidance, Cognitive Behaviour Therapy and Mental Distress in Hearing Impaired Employees
Hørselstap - stress og mestring Gyldendal akademisk, 2018

Norske psykologer
Seco Camara

Seco Camara (født 20. april 1995) er en bissauguineansk friidrettsutøver, som konkurrerer i sprintløp.

Idrettskarriere 
Han representerte Guinea-Bissau under Sommer-OL 2020 i Tokyo, der han deltok på 100 meter. Han løp på 11,33 i den innledende runden, som var personlig rekord, men han gikk ikke videre til forsøksheatet.

Referanser

Eksterne lenker 
 
  Profil under Sommer-OL 2020 

Bissauguineanske sprintere
Deltakere for Guinea-Bissau under Sommer-OL 2020
Friidrettsutøvere under Sommer-OL 2020
Helene Lange

Helene Lange (1848–1930) var en tysk politiker (DDP), pedagog og kvinnesaksforkjemper. Hun var fra 1919 til 1921 medlem av Hamburgische Bürgerschaft.

Både Lange og hennes livsledsager Gertrud Bäumer sto for en konservativ kvinnepolitikk. Hun gikk inn for likestilling i utdannelsesspørsmål og dessuten i ekteskaps- og familieretten. Men hun ønsket ikke at kvinner skulle spille den samme rolle som mannen. Isteden arbeidet hun for å sette kvinner i bedre stand til å ta oppgaver som mor, i oppdragelsen av barn og i arbeidet for en familie.  Lange og Baümer var også skeptiske til innføring av kvinners stemmerett, som flere likesinnede. Hun var medlem av det første styret i Bund Deutscher Frauenvereine. Der gikk hun mot å ta opp i forbundet sosialdemokratiske kvinneforeninger, da hun ikke delte deres samfunnspolitiske standpunkter.

Lange medvirket til at kvinner fikk adgang til abitur og høgskolestudier. Hun deltok i 1890 ved grunnleggelsen av Allgemeiner Deutsche Lehrerinnenverein (den tyske lærerinneforening). I 1893 grunnla hun avisen Die Frau (Kvinnen), som ble et innflytelsesrikt organ i den borgerlige kvinnebevegelsen. Sammen med Baümer utga hun det fem bind store verket Handbuch der Frauenbewegung (håndbok for kvinnebevegelsen) (1901–1906).

Hun regnes av Arbeitsgemeinschaft Orte der Demokratiegeschichte å være blant de 100 viktigste personer som i løpet av de siste 200 år, har bidratt til dannelsen av demokratiet i Tyskland.

Litteratur

Egne utgivelser 

 Die höhere Mädchenschule und ihre Bestimmung, Berlin 1887.
 Die Frauenbewegung in ihren modernen Problemen. Leipzig 1908
Kampfzeiten. Berlin 1928.

Av andre forfattere 

 Gertrud Bäumer: Die Frau in Volkswirtschaft und Staatsleben der Gegenwart, Stuttgart/Berlin 1914
 Gertrud Bäumer: Helene Lange zum 100. Geburtstag. Coleman, Lübeck 1948
 Gertrud Bäumer: Im Licht der Erinnerung, Tübingen 1953
Angelika Schaser: Helene Lange und Gertrud Bäumer. Eine politische Lebensgemeinschaft. Köln/Weimar/Wien 2000

Referanser 

Tyske pedagoger
Tyske kvinnesaksforkjempere
Henrik Larsen (skytter)

Henrik Grimsrud Larsen (født 8. september 1997) er en norsk rifleskytter som representerer Krapfoss Sportskytterlag.

Han vant EM-gull i 50 meter liggende og EM-sølv i 50 meter helmatch i Osijek i 2021.
I tillegg var han med å vinne EM-sølv for lag for Norge i 50 meter helmatch.

Han vant kongepokalen i 2020.

Larsen representerte Norge under Sommer-OL 2020 i Tokyo, der han deltok i 10 meter luftrifle og 50 meter helmatch.

Medaljer i norske mesterskap

Se også 
 Liste over norgesmestere i rifleskyting

Referanser

Eksterne lenker 
 
  Henrik Larsen  – olympics.com

Norske skyttere 
Kongepokalvinnere i skytesport
Deltakere for Norge under Sommer-OL 2020
Skyttere under Sommer-OL 2020
Personer fra Moss kommune
Jon-Hermann Hegg

Jon-Hermann Hegg (født 26. mars 1999) er en norsk rifleskytter som representerer Kisen MSL.

Han vant EM-gull i 50 meter helmatch i Osijek i 2021, og EM-bronse i samme øvelse i Bologna i 2019. 
I tillegg var han med å vinne EM-sølv for lag for Norge i 50 meter helmatch i 2021.

Hegg representerte Norge under Sommer-OL 2020 i Tokyo, der han deltok i 10 meter luftrifle og 50 meter helmatch. I øvelsen 10 meter luftrifle ble han utslått i kvalifiseringen etter å ha blitt nummer 22. I øvelsen 50 meter helmatch kom han til finalen der han endte på 4.-plass.

Referanser

Eksterne lenker 
 
  Jon-Hermann Hegg – teamnor.no
  Jon-Hermann Hegg – olympics.com

Norske skyttere 
Deltakere for Norge under Sommer-OL 2020
Skyttere under Sommer-OL 2020
Jeanette Hegg Duestad

Jeanette Hegg Duestad (født 11. januar 1999) er en norsk rifleskytter fra Re i Tønsberg som representerer Nøtterø Skytterlag.

Hun vant kongepokalen i 2020.

Internajonale meritter 
Hun vant EM-bronse i 50 meter helmatch i Osijek i 2021. I tillegg var hun med å vinne EM-sølv for lag for Norge i 50 meter helmatch.

Duestad representerte Norge under Sommer-OL 2020 i Tokyo, der hun deltok i 10 meter luftrifle og 50 meter helmatch. Hun kom på 4.-plass på begge øvelsene.

Hun vant gull på 300 meter helmatch under VM i skyting 2022. Hun vant også gull i 300 m rifle liggende, lag og 300 m rifle helmatch, lag.

NM-gull

Se også 
 Liste over norgesmestere i rifleskyting

Referanser

Eksterne lenker 
 
  Jeanette Hegg Duestad – teamnor.no
  Jeanette Hegg Duestad  – olympics.com

Norske skyttere
Kongepokalvinnere i skytesport
Deltakere for Norge under Sommer-OL 2020
Skyttere under Sommer-OL 2020
Personer fra Tønsberg kommune
Deltakere under Europalekene 2019
Nathan Crumpton

Nathan Ikon Crumpton (født 9. oktober 1985 i Nairobi i Kenya) er en amerikansk idrettsutøver, som har konkurrert for Amerikansk Samoa siden 2019. Han har konkurrerte i skeleton siden 2011, men deltar i friidrett under Sommer-OL 2020 i Tokyo.

Bakgrunn 
Crumpton er født i Kenya, der hans far var utstasjonert gjennom United States Foreign Service. Moren er også fra USA, men familien hans på morssiden er av kinesisk og polynesisk herkomst. Han tilbragte det meste av barndommen i Afrika, før han flyttet til Australia, og deretter til Virginia i USA, der han gikk high school. Som ungdom drev han hovedsakelig med friidrett, særlig tresteg og lengdehopp, og han har deltatt i fire NCAA-mesterskap i friidrett. Da han gikk ut fra Princeton University hadde han universitets tredje lengste hopp i tresteg gjennom tidene.

Idrettskarriere - skeleton 
Han deltok i verdenscupen i skeleton første gang i 2014, og hans beste plassering i verdenscupen sammenlagt er ellevteplass i verdenscupen i skeleton 2016/17. Under VM i bobsleigh og skeleton 2016 kom han på åttendeplass, og under VM i bobsleigh og skeleton 2017 kom han på 18.-plass. Fra sesongen 2019/20 konkurrerte han for Amerikansk Samoa, noe han kunne gjøre på grunn av morens familiebakgrunn.

Crumpton kom på tredjeplass sammenlagt i Nordamerikacupen i skeleton 2019/20, med 345 poeng. Han representerer Amerikansk Samoa under Vinter-OL 2022, som landets eneste deltaker.

Under Vinter-OL 2022 i Beijing, ble han nummer 19.

Idrettskarriere - friidrett 
Crumpton representerte Amerikansk Samoa under Sommer-OL 2020 i Tokyo, men ble slått ut i innledende runde på 100 meter, der han løp på 11,27 sekunder.

Referanser

Eksterne lenker 
 

Friidrettsutøvere fra USA
Friidrettsutøvere fra Amerikansk Samoa
Skeletonkjørere
Deltakere for Amerikansk Samoa under Vinter-OL 2022
Skeletonkjørere under Vinter-OL 2022
Deltakere for Amerikansk Samoa under Sommer-OL 2020
Friidrettsutøvere under Sommer-OL 2020
Deltakere for Amerikansk Samoa under VM i friidrett 2022
Emilie Joramo

Emilie Marie Joramo (født 13. januar 2002) er en norsk fotballspiller fra Rennebu, som spiller for Rosenborg.

Joramo ble rangert som nummer 447 på listen over de 1000 beste idrettsutøverne i Trøndelag på avisa Nidaros sin kåring i 2020.

Karriere 
I 2017 ble hun norgesmester for J16 med Tiller IL.

Joramo debuterte i Toppserien for Trondheims-Ørn i september 2019.

Hun har landskamper for J15, J16, J17, J18, J19 og U23-landslaget til Norge.

I august 2022 ble hun for første gang tatt ut på det norske A-landslaget, i det som var Hege Riise sin første tropp som landslagstrener. Hun debuterte for A-landslaget i VM-kvalifiseringskampen borte mot Belgia, den 2. september 2022.

Referanser

Eksterne lenker 
 
 Profil på Rosenborgs hjemmeside

Norske fotballspillere
Norske damelandslagsspillere i fotball
U23-EM i friidrett 2021 – 4 × 100 m stafett kvinner

4 × 100 meter stafett for kvinner under U23-EM i friidrett 2021 ble arrangert på Kadriorg stadion i Tallinn i Estland den 11. juli 2021.

Rekorder 
Før konkurransen var rekordene som følger:

Resultater

Runde 1 
Kvalifisering: De 3 beste i hvert heat (Q) og de 2 raskeste for øvrig (q) gikk videre til finalen.

Finale 
Resultat:

Referanser

Eksterne lenker 
 Daily Schedule - European U23 Championships

U23-EM i friidrett 2021
Sprintløp
Stafetter
Vegard Skjefstad

Vegard Skoglund Skjefstad (født 1970) er en norsk nerd, teknolog, oppfinner, hacker, geek og utvikler av ungdomsmiljøer innen datakultur siden 1980-årene.

Han var med på å starte The Gathering i 1992, og ledet arrangementet i over 18 år fra det flyttet til Vikingskipet på Hamar i 1996 til han gikk av som kjerne-organisator.

KANDU – Norsk Dataungdom ble stiftet i forkant av The Gathering 1996, og han ledet den landsdekkende foreningen i åtte år fra oppstarten til årsmøtet 31. oktober 2004..

Utdannelse og arbeid. 
Han fullførte high school ved Dundee-Crown High School i årene 1987–1988. Året etter fullførte han videregående ved Lillestrøm videregående skole som privatist med deltids-status for andre og tredje klasse i skoleåret 1988-1989 for å fullføre videregående med sine jevnaldrende.

I 1990 fullførte han førstegangstjenesten som utskrevet befal ved Bodin Leir etter kurs ved Luftforsvarets skoler i Stavern. Her fikk han trening på Norwegian Adapted Hawk som radiooperatør/tekniker og reserve FCO (Fire Control Officer) med tilhørende troppsansvar for utdanning av førstegangspersonell.

Han var med i datagruppa Crusaders som stod bak flere demoer i perioden 1988–1997 under nicknamet Shady eller ShadyCRS (CRS forkortelse for Crusaders).

Han har arbeidet i rekke data- og teknologiselskaper igjennom årene men er mest kjent for å være med å starte The Gathering i 1992, og som han ledet i en årrekke fra 1996.

The Gathering 
I årene 1992–1994 var The Gathering ledet av Espen Lyngås i datagruppen Crusaders, som sammen med Trond Michelsen og Vegard Skjefstad ansees å være de tre som startet The Gathering.

Resten av Crusaders og gruppen Deadline, samt noen løse individer var med som arrangører, blant andre Bjørn Lynne.

Han sluttet med The Gathering etter 22 år. Hans siste gjennomførte år var i 2014, da man gjennom flere år med reorganisering hadde endret tittelen til Core-Organizer (kjerne-organisator).

Arbeidet med The Gathering var på frivillig, ulønnet basis og rollen som Core:Organizer består til dags dato (25-07-2021).

I 2012 ble han tildelt prisen Kommandør av Det Gyldne Horn, en ærespris utdelt til personer som har gjort en spesiell innsats for og i det fantastiske miljøet i Norge rundt interesseorganisasjonen Hyperion.

Andre notable personer med i ordenen Det Gyldne Horn er: Jon Bing, Tor Åge Bringsværd, Odd Einar Dørum og Tomas H.V. Mørkrid.

Generelle ting i pressen 
I februar 2000 ble han profilert i Wall Street Journal som etisk hacker hvor han blant annet uttalte seg om hackerangrep på Yahoo og Amazon

I juni samme år var han med på Wall Street Journal Europes CEO Summit on Converging Technologies med blant annet keynote av Michael Dell.

I 2009 ble han kåret til «Årets Geek» av Microsoft.

Referanser 

Nordmenn i databransjen